CELEX: 52003PC0756
Language: el
Date: 2003-12-05
Title: Πρόταση απόφασης του Συμβουλίου για την έγκριση συμπληρωματικού προγράμματος ερευνών που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας

Avis juridique important

|

52003PC0756

Πρόταση απόφασης του Συμβουλίου για την έγκριση συμπληρωματικού προγράμματος ερευνών που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας  /* COM/2003/0756 τελικό - CNS 2003/0287 */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την έγκριση συμπληρωματικού προγράμματος ερευνών που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Στις 24 Ιανουαρίου 2000, το Συμβούλιο θέσπισε τετραετές συμπληρωματικό πρόγραμμα που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής Ενέργειας (2000-2003) σχετικά με τη λειτουργία του Αντιδραστήρα Υψηλής Ροής (HFR) του Petten. Συνεπώς, το πρόγραμμα αυτό λήγει στις 31 Δεκεμβρίου 2003.2. Η παρούσα ανακοίνωση αφορά την υποβολή νέου τριετούς προγράμματος (2004 - 2006).3. Η Euratom και οι Κάτω Χώρες συνήψαν συμφωνία σχετικά με τον Αντιδραστήρα Υψηλής Ροής του Petten στις 25 Ιουλίου 1961 για περίοδο 99 ετών. Για την εκτέλεσή του, τα δύο μέρη συνήψαν, στις 31 Oκτωβρίου 1962, μακροπρόθεσμη σύμβαση μίσθωσης διάρκειας 99 ετών, παρέχοντας δικαίωμα in rem (εμφυτευτική σύμβαση).4. Ο HFR διαδραματίζει σημαντικό ρόλο στην Ευρωπαϊκή Ένωση, στηρίζοντας τις ασφαλείς πυρηνικές τεχνολογίες, στην έρευνα υλικών για την θερμοπυρηνική σύντηξη, καθώς και στη βασική έρευνα, στην ιατρική έρευνα και στις ιατρικές εφαρμογές.- Ο HFR δραστηριοποιείται έντονα στον τομέα της βελτίωσης της ασφάλειας των υφιστάμενων αντιδραστήρων. Ο HFR συμβάλλει στα ακόλουθα προγράμματα : γήρανση των αντιδραστήρων και διαχείριση της ζωής τους, μετασχηματισμός των πυρηνικών αποβλήτων με σκοπό την αύξηση της ασφάλειας της αποθήκευσης αποβλήτων, βελτίωση της ασφάλειας καυσίμων. Μελετώνται τα καύσιμα που περιέχουν πλουτώνιο (μικτά οξείδια U και Pu και καύσιμα αντιδραστήρα υψηλής θερμοκρασίας) με σκοπό την εξάλειψη του πλουτωνίου στρατιωτικού βαθμού καθαρότητας.- Επίσης, ο HFR χρησιμοποιείται από ένωση ευρωπαϊκών κέντρων που δραστηριοποιείται σε μια νέα θεραπεία εγκεφαλικών καρκίνων με την χρήση τεχνικών BNCT (θεραπεία με τη δέσμευση νετρονίων βορονίου - Boron Neutron Capture Therapy). Επίσης, ο αντιδραστήρας HFR υποστηρίζει άλλες ιατρικές έρευνες, όπως είναι η παραγωγή νέου τύπου ισοτόπων καθώς και την ανάπτυξη άλλων τεχνικών εφαρμογών BNCT όπως, π.χ. για το μελάνωμα και άλλες παθήσεις.- Στο πλαίσιο της θερμοπυρηνικής σύντηξης, έχουν αναληφθεί από τον HFR αρκετά έργα με στόχο τη δοκιμή δομικών και αναπαραγωγικών υλικών για μελλοντικούς αντιδραστήρες σύντηξης. Η έμφαση στην ανάπτυξη υλικών δίνεται στις ιδιότητες χαμηλής ενεργοποίησης που επιτυγχάνονται σε υψηλότερες θερμοκρασίες, δεδομένου ότι αυτές προάγουν, τόσο την περιβαλλοντική, όσο και την θερμική αποδοτικότητα των μελλοντικών μονάδων ηλεκτροπαραγωγής με σύντηξη. Tα πειράματα αυτά στηρίζουν το Ευρωπαϊκό Μακροπρόθεσμο Πρόγραμμα Ανάπτυξης Υλικών Σύντηξης.- Η βασική έρευνα χρησιμοποιεί την δέσμευση νετρονίων για τη μελέτη της δομής των υλικών. Η δραστηριότητα αυτή βρίσκεται σε συνεχή εξέλιξη και συμβάλλει στην κατανόηση των μηχανισμών υποβάθμισης και στην άμβλυνση που σχετίζεται με τηv ασφάλεια υφιστάμενων πυρηνικών μονάδων. Οι μελετώμενες μέθοδοι είναι μη καταστροφικές τεχνικές αξιολόγησης, στις οποίες αξιοποιούνται δέσμες νετρονίων και ιδιότητες νετρονίων. Ο συντονισμός των προσπαθειών, η ροή των αποτελεσμάτων και η στήριξη της εναρμόνισης διενεργούνται μέσω ευρωπαϊκού δικτύου.- Επίσης, ο αντιδραστήρας παράγει ισότοπα που είναι αναγκαία για το 60%, και άνω, των 10 εκατομμυρίων ιατρικών διαγνώσεων που διενεργούνται κάθε χρόνο στην Ευρώπη. Οι ιδιότητές του, καθώς και η αξιοπιστία του, τον καθιστούν απαραίτητο εργαλείο όλων των ευρωπαϊκών φαρμακευτικών εταιριών που δραστηριοποιούνται στον τομέα αυτόν. Επιπλέον, επειδή ο αντιδραστήρας βρίσκεται στην Ευρώπη, η παραγωγή του διοχετεύεται ταχύτατα στα ευρωπαϊκά ιατρικά κέντρα. Αυτό είναι ζωτικής σημασίας - για τα συχνότατα χρησιμοποιούμενα βραχύβια - ισότοπα, καθώς και για την αυτονομία του εφοδιασμού της Ευρώπης.5. Στην οικεία δημοσιονομική δήλωση, η επισυναπτόμενη πρόταση για το νέο συμπληρωματικό πρόγραμμα αναφέρει μόνο την συνεισφορά που θα προέλθει από δύο συμμετέχοντα κράτη μέλη, δηλαδή από τις Κάτω Χώρες και τη Γαλλία. Η συνεισφορά των δύο συμμετεχόντων κρατών μελών για το νέο πρόγραμμα ανέρχεται περίπου σε 30,6 εκατομμύρια ευρώ. Tο ποσό αυτό περιλαμβάνει τα μέτρα παροπλισμού. Στο πλαίσιο των δραστηριοτήτων ανανέωσης της άδειας του HFR, που άρχισαν το 2001, προβλέπεται ότι μέχρι τα μέσα του 2004, θα έχει λήξει η ισχύς της τρέχουσας άδειας του ΚΚΕρ και θα χορηγηθεί νέα άδεια λειτουργίας σε τρίτο μέρος, στο οποίο μέχρι στιγμής έχει ανατεθεί η λειτουργία του αντιδραστήρα, στο πλαίσιο σύμβασης με το ΚΚΕρ. Το ΚΚΕρ και οι εταίροι έχουν από κοινού αναλάβει την υποχρέωση διενέργειας αναλύσεων με στόχο τη διερεύνηση των περισσότερο μακροπρόθεσμων προοπτικών της μελλοντικής εκμετάλλευσης του HFR. Έχοντας κατά νου την προοπτική αυτή, η περίοδος 2004-2006 θα αξιοποιηθεί καταλλήλως, ούτως ώστε να οριστικοποιηθεί η εν λόγω διαδικασία και, ενδεχομένως, να χαραχθεί ένα νέο νομικό πλαίσιο για την πέραν του 2006 λειτουργία του HFR.2003/0287(CNS)Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την έγκριση συμπληρωματικού προγράμματος ερευνών που θα εκτελεστεί από το Κοινό Κέντρο Ερευνών για λογαριασμό της Ευρωπαϊκής Κοινότητας Ατομικής ΕνέργειαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 7,την πρόταση της Επιτροπής, που υπεβλήθη μετά από διαβουλεύσεις με την Επιστημονική και Τεχνική Επιτροπή,τη γνώμη του Ευρωπαϊκού Κοινοβουλίου,τη γνώμη του Διοικητικού Συμβουλίου του ΚΚΕρ.,Εκτιμώντας τα εξής :(1) Στο πλαίσιο του Ευρωπαϊκού Χώρου Έρευνας, το συμπληρωματικό πρόγραμμα ερευνών που διαλαμβάνει τον αντιδραστήρα υψηλής ροής (HFR) αποτελεί ένα από τα κυριότερα μέσα που διαθέτει η Ένωση για να συμβάλει στις ασφαλείς πυρηνικές τεχνολογίες, στην έρευνα υλικών για την θερμοπυρηνική σύντηξη, στη βασική έρευνα, στην ιατρική έρευνα και στις ιατρικές εφαρμογές καθώς και στη κατάρτιση στους τομείς αυτούς.(2) Οι χρηματοδοτικές συνεισφορές στο συμπληρωματικό αυτό πρόγραμμα θα προέλθουν απευθείας από τις Κάτω Χώρες και τη Γαλλία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Με τη παρούσα απόφαση εγκρίνεται, για περίοδο τριών ετών, αρχής γενομένης από 1ης Ιανουαρίου 2004, το συμπληρωματικό πρόγραμμα για τη λειτουργία του HFR, καλούμενο εν προκειμένω "το πρόγραμμα", του οποίου οι στόχοι καθορίζονται στο παράρτημα 1.Άρθρο 2Οι χρηματοδοτικές συνεισφορές που κρίνονται αναγκαίες για την εκτέλεση του προγράμματος ανέρχονται σε 30,6 εκατομμύρια ευρώ περίπου. Η κατανομή του ποσού αυτού προσδιορίζεται στο παράρτημα II. Περιλαμβάνει διάταξη για τον παροπλισμό του αντιδραστήρα.Άρθρο 3Η Επιτροπή είναι υπεύθυνη για την εκτέλεση του προγράμματος και προς τον σκοπό αυτό προσφεύγει στις υπηρεσίες του ΚΚΕρ. Το Διοικητικό Συμβούλιο του Κοινού Κέντρου Ερευνών θα τηρείται ενήμερο για την εκτέλεση του προγράμματος.Άρθρο 4Πριν τις 15 Ιουνίου κάθε έτους, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή έκθεση για την εφαρμογή της παρούσας απόφασης.Άρθρο 5Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ IΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙΟι κύριοι στόχοι του προγράμματος είναι οι εξής :1. Η εξασφάλιση άνω των 250 ημερών ετήσιας λειτουργίας του HFR, προκειμένου να διασφαλιστεί η προσφορά νετρονίων για πειράματα.2. Η επίτευξη ορθολογικής χρήσης του εν λόγω αντιδραστήρα, σύμφωνα με τις ανάγκες των ιδρυμάτων ερευνών που απαιτούν τη στήριξη του HFR σε τομείς όπως: η βελτίωση της ασφάλειας των υφιστάμενων πυρηνικών αντιδραστήρων, η υγεία, συμπεριλαμβανομένης της ανάπτυξης ιατρικών ισοτόπων που ανταποκρίνονται στα αιτήματα της ιατρικής έρευνας και της δοκιμής ιατρικών θεραπευτικών τεχνικών, η σύντηξη, η θεμελιώδης έρευνα και επιμόρφωση, καθώς και η διαχείριση αποβλήτων, συμπεριλαμβανομένης της δυνατότητας ανάπτυξης πυρηνικού καυσίμου με σκοπό την εξάλειψη του πλουτωνίου ποιότητας κατάλληλης για όπλα.ΠΑΡΑΡΤΗΜΑ IIΚΑΤΑΝΟΜΗ ΤΩΝ ΣΥΝΕΙΣΦΟΡΩΝΟι συνεισφορές στο συμπληρωματικό αυτό πρόγραμμα θα προέλθουν από τις Κάτω Χώρες και τη Γαλλία.Η κατανομή των εν λόγω συνεισφορών έχει ως εξής :Κάτω Χώρες : 29,75 εκατομ. EURΓαλλία : 0,9 εκατομ. EURΣύνολο : 30,65 εκατομ. EURΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας πολιτικής: Τίτλος 10 - Απευθείας έρευναΔραστηριότητα/ες: 10 04 ΟΛΟΚΛΗΡΩΣΗ ΠΡΟΗΓΟΥΜΕΝΩΝ ΠΡΟΓΡΑΜΜΑΤΩΝ - ΠΛΑΙΣΙΟ ΚΑΙ ΑΛΛΩΝ ΔΡΑΣΤΗΡΙΟΤΗΤΩΝΤίτλος της δράσης: Συμπληρωματικό πρόγραμμα HFR (2004 εως 2006)1. Γραμμή(ές) του προϋπολογισμού + Ονομασία(ες)10 04 04 Λειτουργία του Αντιδραστήρα Υψηλής Ροής (HFR)Αντικείμενο 10 04 04 02 -- Συμπληρωματικό πρόγραμμα HFR (2004 έως2006)2. Συνολικά αριθμητικά στοιχεία2.1. Συνολικό κονδύλιο της δράσης (Μέρος Β): εκατομμύρια EUR σε Πιστώσεις Αναλήψεων Υποχρεώσεων (ΠΥΑ)Το πρόγραμμα αυτό δεν συνεπάγεται απευθείας δημοσιονομική χρηματοδότηση από την Επιτροπή. Η χρηματοδότηση από τις συμμετέχουσες χώρες ανέρχεται σε 30,6 εκατομμύρια EUR.2.2. Περίοδος υλοποίησης:1/1/2004 - 31/12/20062.3. Συνολική πολυετής εκτίμηση των δαπανών:(α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση) (πρβλ. σημείο 6.1.1)εκατομ. EUR (μέχρι 3ου δεκαδικού)&gt;ΘΕΣΗ ΠIΝΑΚΑ&gt;(β) Τεχνική και διοικητική συνδρομή (ΤΔΣ) και δαπάνες στήριξης (ΔΣ) (πρβλ. σημείο 6.1.2)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;(γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)&gt;ΘΕΣΗ ΠIΝΑΚΑ&gt;&gt;ΘΕΣΗ ΠIΝΑΚΑ&gt;2.4. Συμβατότητα με τον δημοσιονομικό προγραμματισμό και τις δημοσιονομικές προοπτικέςΔεν εφαρμόζεται.2.5. Δημοσιονομικές επιπτώσεις επί των εσόδων:Η πρόταση δεν έχει δημοσιονομικές επιπτώσεις (αφορά τις τεχνικές πτυχές της εφαρμογής προγράμματος που χρηματοδοτείται από ορισμένα κράτη μέλη)Δύο κράτη μέλη (Κάτω Χώρες και Γαλλία) θα χρηματοδοτήσουν το συμπληρωματικό αυτό πρόγραμμα.Σημειωτέον ότι η επισυναπτόμενη πρόταση για το νέο συμπληρωματικό πρόγραμμα αναφέρει μόνο την αναμενόμενη συνεισφορά από δύο συμμετέχοντα κράτη μέλη.(εκατομμύρια EUR μέχρι πρώτου δεκαδικού)&gt;ΘΕΣΗ ΠIΝΑΚΑ&gt;3. Δημοσιονομικά χαρακτηριστικά&gt;ΘΕΣΗ ΠIΝΑΚΑ&gt;4. Νομική βάσηΗ Συνθήκη Ευρατόμ αποτελεί τη νομική βάση.5. Περιγραφή και αιτιολόγηση5.1. Ανάγκη κοινοτικής παρέμβασης5.1.1. Επιδιωκόμενοι στόχοιΗ Ευρατόμ και οι Κάτω Χώρες συνήψαν συμφωνία σχετική με τον Αντιδραστήρα Υψηλής Ροής (HFR) του Petten στις 25 Ιουλίου 1961, για περίοδο 99 ετών. Προκειμένου να υλοποιηθεί, τα δύο μέρη συμφώνησαν, στις 31 Οκτωβρίου 1961, σε μία μακροχρόνια μίσθωση 99 ετών που παρέχει δικαίωμα σε rem (εμφυτευτική σύμβαση).Ο HFR διαδραματίζει σημαντικό ρόλο στην Ευρωπαϊκή Ένωση, στηρίζοντας τις ασφαλείς πυρηνικές τεχνολογίες, την έρευνα υλικών για την θερμοπυρηνική σύντηξη, την θεμελιώδη έρευνα και στην ιατρική έρευνα και τις σχετικές εφαρμογές Ο HFR έχει δραστηριοποιηθεί στον τομέα της ασφάλειας των υφιστάμενων αντιδραστήρων. Ο HFR συμβάλλει στα ακόλουθα προγράμματα: γήρανση των αντιδραστήρων και διαχείριση της ζωής τους, μετασχηματισμός πυρηνικών αποβλήτων για μια ασφαλέστερη αποθήκευση των αποβλήτων, βελτίωση της ασφάλειας του καυσίμου.Μελετούνται τα καύσιμα που περιέχουν πλουτώνιο (μεικτά οξείδια U και Pu και καύσιμο αντιδραστήρα υψηλής θερμοκρασίας), με σκοπό την εξάλειψη του πλουτωνίου στρατιωτικής καθαρότητας.Ο HFR χρησιμοποιείται επίσης από ένωση ευρωπαϊκών κέντρων που δραστηριοποιούνται με αντικείμενο μια νέα θεραπεία των εγκεφαλικών καρκίνων, με τη χρήση τεχνικών BNCT (Boron Neutron Capture Therapy - Θεραπεία με τη δέσμευση νετρονίων βορίου).Ο αντιδραστήρας HFR υποστηρίζει, επίσης, άλλες ιατρικές έρευνες, όπως είναι η παραγωγή νέων τύπων ισοτόπων και η ανάπτυξη άλλων τεχνικών εφαρμογών BNCT-όπως για το μελάνωμα και για άλλες παθήσεις.Η βασική έρευνα χρησιμοποιεί δέσμες νετρονίων για τη μελέτη της δομής υλικών. Η δραστηριότητα αυτή βρίσκεται συνεχώς υπό εξέλιξη και συμβάλλει στην κατανόηση των μηχανισμών υποβάθμισης και της αποδυνάμωσής τους, σε σχέση με την ασφάλεια υφιστάμενων μονάδων. Οι υπό μελέτην μέθοδοι συνιστούν μη καταστρεπτικές τεχνικές αξιολόγησης με τη χρήση δεσμών νετρονίου και των ιδιοτήτων των νετρονίων.Στο πλαίσιο της θερμοπυρηνικής σύντηξης, έχουν αναληφθεί έργα στον HFR με σκοπό την δοκιμή δομικών και αναπαραγωγικών υλικών για τους μελλοντικούς αντιδραστήρες σύντηξης. Η έμφαση στην ανάπτυξη υλικών δίνεται στις ιδιότητες χαμηλής ακτινοβολίας που λαμβάνονται σε υψηλότερες θερμοκρασίες, δεδομένου ότι αυτές προάγουν τόσο την περιβαλλοντική, όσο και την θερμική αποτελεσματικότητα των μελλοντικών μονάδων ηλεκτροπαραγωγής με πυρηνική σύντηξη. Τα πειράματα αυτά υποστηρίζουν το Ευρωπαϊκό μακροπρόθεσμο πρόγραμμα ανάπτυξης υλικών σύντηξης. Ο συντονισμός των προσπαθειών, η ροή των αποτελεσμάτων και η στήριξη της εναρμόνισης προωθούνται μέσω ευρωπαϊκού δικτύου.5.1.2. Μέτρα σε σχέση με την εκ των υστέρων αξιολόγησηΠρόκειται για την ανανέωση προηγουμένου συμπληρωματικού προγράμματος. Η προετοιμασία του νέου αυτού συμπληρωματικού προγράμματος απετέλεσε το αντικείμενο λεπτομερούς εσωτερικής αξιολόγησης εκ μέρους των συμμετεχόντων κρατών μελών.5.1.3. Μέτρα που ακολουθούν την εκ των υστέρων αξιολόγησηΘα καθοριστούν, για κάθε έργο, τα ποσοτικά και ποιοτικά κριτήρια και δείκτες που χρησιμοποιούνται για την αξιολόγηση των αποτελεσμάτων του προγράμματος: τα αποτελέσματα θα γνωστοποιηθούν στα μέλη του Διοικητικού Συμβουλίου του ΚΚΕρ και θα δημοσιευθούν, όποτε αυτό είναι δυνατό, σε ετήσια έκθεση.Πέραν της ετήσιας έκθεσης της κατ'αποκλειστικότητα αφιερωμένης στον HFR (EUR 20773 EN, 2002), το Κοινό Κέντρο Ερευνών δημοσιεύει «Ετήσια Έκθεση», την οποία εγκρίνει το οικείο Διοικητικό Συμβούλιο. Τα στοιχεία της έκθεσης για το 2002 είναι: COM (2003) 189 και EUR 20659 EN.5.2. Προβλεπόμενες ενέργειες και ρυθμίσεις για τη δημοσιονομική παρέμβασηΟι στόχοι του προγράμματος είναι πρωτίστως:- Η εξασφάλιση περισσοτέρων των 250 ημερών λειτουργίας του HFR, προκειμένου να εξασφαλιστεί η διάθεση νετρονίων για πειράματα.- Να καταστεί δυνατή η ορθολογική χρήση του εν λόγω αντιδραστήρα σύμφωνα με τις ανάγκες των ερευνητικών ιδρυμάτων που απαιτούν τη στήριξη του HFR σε τομείς όπως: βελτίωση της ασφάλειας των υφιστάμενων πυρηνικών αντιδραστήρων, υγεία - συμπεριλαμβανομένης της ανάπτυξης ιατρικών ισοτόπων ούτως ώστε να καλυφθούν οι ανάγκες της ιατρικής έρευνας - και δοκιμή ιατρικών θεραπευτικών τεχνικών, σύντηξη, βασική έρευνα και εκπαίδευση και διαχείριση των αποβλήτων, συμπεριλαμβανομένης της δυνατότητας ανάπτυξης πυρηνικών καυσίμων για την εξάλειψη του πλουτωνίου οπλικού βαθμού καθαρότητας.5.3. Μέθόδοι εφαρμογήςΗ περίοδος 2004-2006 θα χρησιμοποιηθεί ενεργά για τη μελέτη ενός νέου πλαισίου λειτουργίας του HFR, πέραν του 2006. Κατά την περίοδό αυτή, το πρόγραμμα θα εφαρμοστεί από το ΚΚΕρ μέσω του οικείου Ιδρύματος για την Ενέργεια, που βρίσκεται στο Petten.6. Δημοσιονομικές επιπτώσεις6.1. Συνολικές δημοσιονομικές επιπτώσεις στο Μέρος B - (για ολόκληρη την περίοδο προγραμματισμού)Το κόστος το προτεινόμενου προγράμματος υπολογίστηκε συνεκτιμώντας:- το εκτιμώμενο κόστος προσωπικού βάσει προβλέψεων των μεσοπρόθεσμων οικονομικών τάσεων στα κράτη μέλη υποδοχής των εγκαταστάσεων ΚΚΕρ, ιδίως δε των Κάτω Χωρών.- τις προβλεπόμενες δαπάνες για πόρους (επιστημονική και τεχνική στήριξη και από κοινού ανάληψη του κόστους των γενικών υπηρεσιών).- τις προβλεπόμενες δαπάνες λειτουργικών πιστώσεων που χρειάζονται για τη διεκπεραίωση του σχεδιαζόμενου προγράμματος (άμεσες δαπάνες λειτουργίας, εξοπλισμού και συμβάσεων).- Προβλέψεις κάλυψης του κόστους για τον παροπλισμό του αντιδραστήρα.Όπως και για τα προηγούμενα συμπληρωματικά προγράμματα, δεν θα απαιτηθούν κοινοτικοί πόροι για την εκτέλεση του εν λόγω προγράμματος.Τα δύο εμπλεκόμενα κράτη μέλη θα συμβάλουν στη χρηματοδότηση του συμπληρωματικού αυτού προγράμματος, είτε απευθείας, είτε μέσω συμφωνιών με τους ερευνητικούς φορείς.Η ενδεικτική κατανομή των συνεισφορών είναι η εξής:- Κάτω Χώρες  29,75 εκατομμύρια EUR- Γαλλία 0,9 εκατομμύρια EURΣύνολο 30,65 εκατομμύρια EUR6.1.1. Δημοσιονομική παρέμβασηΠιστώσεις αναλήψεων υποχρεώσεων (σε εκατομμύρια EUR μέχρι τρίτου δεκαδικού)&gt;ΘΕΣΗ ΠIΝΑΚΑ&gt;6.2. Υπολογισμός του κόστους ανά σχεδιαζόμενο μέτρο στο Μέρος Β (για ολόκληρη την περίοδο προγραμματισμού)Δεν εφαρμόζεται - Δεν υπάρχει κοινοτική χρηματοδότηση7. Επιπτώσεις στο προσωπικό και στις διοικητικές δαπάνες7.1. Επιπτώσεις στους ανθρώπινους πόρους&gt;ΘΕΣΗ ΠIΝΑΚΑ&gt;Το προσωπικό αυτό χρηματοδοτείται πλήρως από το συμπληρωματικό πρόγραμμα7.2. Συνολικές δημοσιονομικές επιπτώσεις των ανθρώπινων πόρων&gt;ΘΕΣΗ ΠIΝΑΚΑ&gt;Το προσωπικό αυτό χρηματοδοτείται πλήρως από το συμπληρωματικό πρόγραμμα.7.3. Άλλες δαπάνες διοικητικής λειτουργίας που απορρέουν από τη δράσηΔεν εφαρμόζεται - Δεν υπάρχει κοινοτική χρηματοδότηση8. Επακόλουθα μέτρα και αξιολόγηση8.1. Επακόλουθα μέτραΗ φύση και η συχνότητα της εσωτερικής αξιολογητικής διαδικασίας αναμένεται να επιτρέψει στην Επιτροπή να ανταποκριθεί στις υποχρεώσεις της.Οι ποσοτικοί και ποιοτικοί δείκτες και τα κριτήρια που χρησιμοποιούνται για την αξιολόγηση των αποτελεσμάτων του προγράμματος θα καθοριστούν για καθένα από τα έργα: τα αποτελέσματα θα κοινοποιηθούν στα μέλη του Διοικητικού Συμβουλίου του ΚΚΕρ και θα δημοσιευθούν, όπου αυτό είναι δυνατό, σε ετήσια έκθεση.8.2. Ρυθμίσεις και χρονοδιάγραμμα για την προβλεπόμενη αξιολόγησηΓια κάθε πείραμα που διεξάγεται, υποβάλλεται εκ των υστέρων ειδική αναφορά. Επιπλέον, υποβάλλονται μηνιαίες αναφορές στις αρχές τις αρμόδιες για την πυρηνική ασφάλεια. Υποβάλλονται ετήσιες αναφορές για τη λειτουργία του HFR.9. Μέτρα για την καταπολέμηση της απάτηςΠρόγραμμα ανεξάρτητου και εσωτερικού ελέγχου από στελέχη του Κοινού Κέντρου Ερευνών, το οποίο καλύπτει τις επιστημονικές και δημοσιονομικές πτυχές, υποβολή εκθέσεων στο Διοικητικό Συμβούλιο του ΚΚΕρ, αναφορά στα χρηματοδοτούντα κράτη μέλη και πρόσβαση για το Ελεγκτικό Συμβούλιο. Ο έλεγχος της κυκλοφορίας σχάσιμων υλικών καλύπτεται από την Ευρατόμ και από τον ΔΟΑΕ.